Lav et referat af nedenstående tekst:

Tekst:
Dorthe Jensen og Per Juel Andersen fra Aarhus købte i dag det sidste sommerhus i Rødhus Strand. Ved middags tid kunne de sætte deres underskrifter på købsaftalen. - Vi synes det er et attraktivt område heroppe. Og så sad vi tilfældigt til en konfirmation i går og hørte, at de her huse var sat til salg, så det tog vi op og kiggede på her fra morgenstunden. Så det var jo heldigt, siger Dorthe Jensen. Husene er en del af det tidligere Rødhus Klit Feriecenter, hvor i alt 100 huse var udbudt til salg. Den gennemsnitlige pris på 850.000 kroner har fået mange købere til at slå til i rekordfart. På blot en uge er alle husene solgt. Mange interesserede gik derfor forgæves i dag, så ejendomsmægleren er begyndt at skrive lister med navne på interesserede, som bliver ringet op i tilfælde af, at andre skulle fortryde deres køb. Til næste sommer vil der igen blive udbudt ca. 40 huse i Rødhus Strand.

Referat:
100 feriehuse i Rødhus Strand nær Blokhus, blev sat til salg for én uge siden, men nu er de alle sammen blevet solgt.